Ministrstvo za delo, družino, socialne zadeve in enake možnosti objavlja na podlagi 75. člena Zakona o socialnem varstvu (Uradni list RS, št. [3/07](https://www.uradni-list.si/glasilo-uradni-list-rs/vsebina/2007-01-0100) – uradno prečiščeno besedilo, [23/07](https://www.uradni-list.si/glasilo-uradni-list-rs/vsebina/2007-21-1207) – popr., [41/07](https://www.uradni-list.si/glasilo-uradni-list-rs/vsebina/2007-21-2284) – popr., [61/10](https://www.uradni-list.si/glasilo-uradni-list-rs/vsebina/2010-01-3350) – ZSVarPre, [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [57/12](https://www.uradni-list.si/glasilo-uradni-list-rs/vsebina/2012-01-2404), [39/16](https://www.uradni-list.si/glasilo-uradni-list-rs/vsebina/2016-01-1707), [52/16](https://www.uradni-list.si/glasilo-uradni-list-rs/vsebina/2016-01-2294) – ZPPreb-1, [15/17](https://www.uradni-list.si/glasilo-uradni-list-rs/vsebina/2017-01-0729" \t "_blank" \o "Družinski zakonik (DZ)) – DZ, [29/17](https://www.uradni-list.si/glasilo-uradni-list-rs/vsebina/2017-01-1524" \t "_blank" \o "Zakon o dopolnitvah Zakona o socialnem varstvu (ZSV-G)), [54/17](https://www.uradni-list.si/glasilo-uradni-list-rs/vsebina/2017-01-2437" \t "_blank" \o "Zakon o spremembah in dopolnitvah Zakona o socialnem varstvu (ZSV-H)), [21/18](https://www.uradni-list.si/glasilo-uradni-list-rs/vsebina/2018-01-0887" \t "_blank" \o "Zakon o nevladnih organizacijah (ZNOrg)) – ZNOrg, [31/18](https://www.uradni-list.si/glasilo-uradni-list-rs/vsebina/2018-01-1403" \t "_blank" \o "Zakon o spremembah in dopolnitvah Zakona o osebni asistenci (ZOA-A)) – ZOA-A, [28/19](https://www.uradni-list.si/glasilo-uradni-list-rs/vsebina/2019-01-1329" \t "_blank" \o "Zakon o spremembah in dopolnitvah Zakona o socialnem varstvu (ZSV-I)), [189/20](https://www.uradni-list.si/glasilo-uradni-list-rs/vsebina/2020-01-3287" \t "_blank" \o "Zakon o finančni razbremenitvi občin (ZFRO)) – ZFRO, [196/21](https://www.uradni-list.si/glasilo-uradni-list-rs/vsebina/2021-01-3898" \t "_blank" \o "Zakon o dolgotrajni oskrbi (ZDOsk)) – ZDOsk, [82/23](https://www.uradni-list.si/glasilo-uradni-list-rs/vsebina/2023-01-2528" \t "_blank" \o "Zakon o spremembah in dopolnitvah Zakona o socialnem varstvu (ZSV-J)), [84/23](https://www.uradni-list.si/glasilo-uradni-list-rs/vsebina/2023-01-2570" \t "_blank" \o "Zakon o dolgotrajni oskrbi (ZDOsk-1)) – ZDOsk-1 in [24/25](https://www.uradni-list.si/glasilo-uradni-list-rs/vsebina/2025-01-0862" \t "_blank" \o "Zakon o spremembah in dopolnitvah Zakona o socialnem varstvu (ZSV-K))) in 4. člena Pravilnika o nagradah in priznanjih na področju socialnega varstva (Uradni list RS, št. 74/99, 82/06, 30/11, 53/12 in 45/25)

**RAZPIS**

**za podelitev nagrad in priznanj za delo na področju socialnega varstva v letu 2025**

Nagrade in priznanja se podeljujejo enkrat letno kot posebna oblika priznanja za izjemne uspehe pri delu na področju socialnega varstva, ki predstavljajo prispevek k teoriji, raziskovanju ali praksi strokovnega dela na področju socialnega varstva. Nagrade in priznanja se podelijo za inovativne, razvojno in trajnostno naravnane rešitve, ki dosledno upoštevajo avtonomijo uporabnika, človekove pravice in Kodeks etičnih načel v socialnem varstvu.

1. **Naziv in sedež razpisovalca**

Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana.

1. **Razpisane nagrade in priznanja**

* ena nagrada za življenjsko delo na področju socialnega varstva,
* dve nagradi za izjemne dosežke na področju socialnega varstva,
* tri priznanja za vidne dosežke na posameznih področjih dela socialnega varstva.

1. **Predloge kandidatov za nagrade in priznanja lahko vložijo:**

* posamezniki ter domače in tuje pravne osebe.

1. **Kriteriji za podelitev nagrad in priznanj**
2. Za **nagrado za življenjsko delo na področju socialnega varstva** lahko kandidira posameznik, ki deluje na področju socialnega varstva. Predlog za podelitev te nagrade mora izkazati delo in dosežke na področju socialnega varstva predlaganega kandidata **za obdobje najmanj 20 let**. Za dodelitev nagrade za življenjsko delo na področju socialnega varstva se upoštevajo naslednji kriteriji:
3. prispevek kandidata k razvoju področja socialnega varstva,
4. prispevek kandidata, ki je izkazan z vsaj eno objavo v publikaciji s področja socialnega varstva (znanstvena monografija, poglavje v znanstveni monografiji, znanstveni ali strokovni članek),
5. prispevek kandidata pri uvedbi nove metode ali razvoja obstoječe metode ali implementacije inovacije, ki prispeva k izboljšanju obstoječih načinov obravnave socialne problematike in dela z uporabniki,
6. prispevek kandidata pri razvoju socialnega dela in pri splošnem napredku strokovnosti na področju socialnega varstva,
7. prispevek kandidata pri ozaveščanju širše strokovne javnosti s področja njegovega delovanja,
8. prispevek kandidata k utrjevanju določb Kodeksa etičnih načel v socialnem varstvu.
9. Za **nagrado za izjemne dosežke na področju socialnega varstva** lahko kandidira posameznik ali skupina posameznikov, ki deluje na področju socialnega varstva. Predlog za podelitev te nagrade mora zajemati izjemne dosežke kandidata v časovnem obdobju **zadnjih pet let pred podelitvijo**. Za dodelitev nagrade za izjemne dosežke na področju socialnega varstva se upoštevajo naslednji kriteriji:
10. prispevek kandidata na področju socialnega varstva,
11. prispevek kandidata pri uspešni uvedbi nove strokovne metode ali inovacije na področju socialnega varstva v okviru izjemnega dosežka oziroma kako je kandidat prispeval k izvajanju že uvedene nove strokovne metode,
12. prispevek kandidata k napredku pri delu z uporabniki na področju socialnega varstva v okviru izjemnega dosežka,
13. prispevek kandidata pri ozaveščanju širše strokovne javnosti o izjemnem dosežku,
14. prispevek kandidata k utrjevanju določb Kodeksa etičnih načel v socialnem varstvu.
15. Za **priznanje za vidne dosežke na posameznih področjih dela socialnega varstva** lahko kandidira posameznik, ali skupina posameznikov ali pravna oseba, ki deluje na področju socialnega varstva. Predlog za podelitev te nagrade mora zajemati vidne dosežke kandidata v časovnem obdobju **zadnjih dveh let pred podelitvijo**. Za dodelitev priznanja za vidne dosežke na posameznih področjih dela socialnega varstva se upoštevajo naslednji kriteriji:
16. prispevek kandidata k vidnemu dosežku na posameznem področju socialnega varstva,
17. prispevek kandidata k izboljšanju položaja uporabnikov na področju socialnega varstva v okviru vidnega dosežka,
18. prispevek kandidata k napredku pri neposrednem delu z uporabniki na področju socialnega varstva v okviru vidnega dosežka,
19. prispevek kandidata pri ozaveščanju širše javnosti o vidnem dosežku,
20. prispevek kandidata k utrjevanju določb Kodeksa etičnih načel v socialnem varstvu.

Če je predlagani kandidat pravna oseba, je treba izkazati, da proti njej ni uveden postopek prisilne poravnave, stečajni postopek ali postopek likvidacije, da ni prenehala poslovati na podlagi sodne ali druge prisilne odločbe in da v letu kandidiranja posluje pozitivno.

Prispevek kandidata komisija točkuje z 1 ali 0 točk. V primeru, da kanidat pri posameznem kriteriju prejme 0 točk, komisija upošteva, da kandidat ne izpolnjuje vseh potrebnih kriterijev za podelitev nagrade ali priznanja. V primeru, da večje število kandidatov prejme enako število točk, komisija na podlagi celotne dokumentacije preuči utemeljenost predlogov in kandidate uvrsti v ožji izbor, na podlagi katerega ministru pripravi predlog za podelitev posameznih nagrad in priznanj.

Kandidati morajo izpolnjevati kriterije in pogoje za podelitev nagrade, ki so podrobneje opredeljeni in objavljeni v Pravilniku o nagradah in priznanjih za delo na področju socialnega varstva.

Denarna nagrada, se v primeru skupine posameznikov deli med vse nagrajence oziroma dobitnike priznanja.

1. **Potrebna dokumentacija**

Dokumentacija mora vsebovati izpolnjen prijavni obrazec in predlog, ki mora biti pripravljen v ločenem dokumentu v skladu z 8. in 10. členom Pravilnika o nagradah in priznanjih za delo na področju socialnega varstva.

Prijavni obrazec je objavljen na spletišču državne uprave, na strani Ministrstva za delo, družino, socialne zadeve in enake možnosti ter Ministrstva za solidarno prihodnost.

1. **Rok, do katerega morajo biti oddane prijave, naslov, ter kontaktne osebe za dajanje informacij**

Predlog je treba poslati **s priporočeno pošiljko** na Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, s pripisom na ovojnici **»Razpis za nagrade in priznanja za delo na področju socialnega varstva v letu 2025«, najkasneje do torka, 9. 9. 2025,** ter **elektronsko** na naslov: **gp.mddsz@gov.si**. Šteje se, da je prijava prispela pravočasno, če je zadnji dan roka za oddajo do 14. ure oddana v glavni pisarni Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana ali če je zadnji dan roka oddana na pošti kot priporočena pošiljka. Elektronska oblika naj vsebuje vse sestavine kot predlog v pisni obliki (razen, kadar to ni mogoče, npr. monografije).

Nepravočasne in nepravilno označene vloge ne bodo obravnavane.

Dodatne informacije v zvezi z razpisom so do zaključka razpisa na voljo pri kontaktnih osebah: mag. Tadeja Juvan - 01 369 77 44, mag. Tanja Skornšek Pleš - 01 369 77 84, Maja Pintar - 01 369 78 24.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI